Document ID: /roh_data/filtered/fineweb-2-filterrobots_roh.jsonl.gz/33734

El quintia che quai saja sia davosa perioda d'uffizi, ha Heinrich Schifferle ditg en l'emissiun «Samstags-Rundschau» da radio SRF. Il Turitgais ha cumenzà il 2011, ed il november passà ha la Swiss Football League elegì el per dus ulteriurs onns. La fin dal 2021 vegn el pia ad esser diesch onns en uffizi. Quai tanschia, manegia Schifferle.
Sbagls fundamentals na ves jau betg tar nus.
Schifferle defenda la SFL
Atgnamain eri previs da renovar las structuras da la Swiss Football League durant in seminari da strategia il matg. La pandemia ha dentant retardà quest process. «Las structuras eran dapi ch'jau hai cumenzà adina las medemas. Nus stuain examinar chaussas sco la grondezza dal comité», ha ditg Schifferle al radio SRF.
Temp pesant
Heinrich Schifferle ha plinavant tradì, che la fasa actuala cun las bleras midadas pervi da corona saja in pais per el. Quai vegnia sutvalità da persunas externas.
Jau fetsch gugent mia lavur, hai dentant l'impressiun ch'i tanscha cun la fin da questa perioda d'uffizi.